CELEX: 62017CN0720
Language: bg
Date: 2017-12-28 00:00:00
Title: Дело C-720/17: Преюдициално запитване от Verwaltungsgerichtshof (Австрия), постъпило на 28 декември 2017 г. — Mohammed Bilali

19.3.2018   
            
            
               BG
            
            
               Официален вестник на Европейския съюз
            
            
               C 104/16
            
         Преюдициално запитване от Verwaltungsgerichtshof (Австрия), постъпило на 28 декември 2017 г. — Mohammed Bilali
   (Дело C-720/17)
   (2018/C 104/20)
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Жалбоподател: Mohammed Bilali
   
      Ответник: Bundesamt für Fremdenwesen und Asyl
   
      Преюдициален въпрос
   
   Допускат ли разпоредбите на правото на Съюза, и по-специално член 19, параграф 3 от Директива 2011/95/ЕС на Европейския парламент и на Съвета от 13 декември 2011 година (1) (наричана по-нататък „Директива 2011/95/ЕС“) национална разпоредба на държава членка относно възможността за отнемане на статута на лице с право на субсидиарна закрила, съгласно която статутът на субсидиарна закрила може да бъде отнет, без да са се променили фактическите обстоятелства, въз основа на които е постановено решението за предоставяне на посочения статут, а само се е изменило равнището на информираност на съответните органи за тези обстоятелства, като в това отношение определяща роля за постановяването на решението за предоставяне на статут на субсидиарна закрила не са имали нито невярното представяне, нито несъобщаването на факти от страна на гражданина на трета държава или на лицето без гражданство?
   
      (1)  Директива 2011/95/ЕС на Европейския парламент и на Съвета от 13 декември 2011 година относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (ОВ L 337, 2011 г., стр. 9).